钦定古今图书集成/明伦汇编/氏族典/第339卷 > 刘珙
## 钦定古今图书集成/明伦汇编/氏族典/第339卷 > 刘珙

按《宋史刘珙传》：“珙字共父，子羽长子也。生有奇质，从
季父子翚学。以荫补承务郎，不急仕进，召除诸王宫
教授，迁礼部郎官。秦桧风言者逐之。桧死，召为大宗
正丞，迁吏部员外郎，兼权中书舍人。金犯边，王师北
向，诏檄多出其手，词气激烈，闻者泣下，出知衢州。李
金为乱，朝廷忧之，以珙知潭州、湖南安抚使。贼降，除”
知制诰，因陈“圣王之学，以明理正心为万事之纲”，上
亟称善，拜同知枢密院事。殿前指挥使王琪被旨按
视两淮城壁，扬州奏琪檄郡增筑新城。珙奏罢，琪争
之力，殿中皆惊，罢知隆兴府、江西安抚使，以继母忧
去。服阕，再除知潭州。过阙入见，极论时事，言甚切至，
上再三加劳。淳熙二年，移知建康府，进观文殿学士。
属疾，请致仕。薨，谥“忠肃。”